Oliver Riedel

Oliver Riedel (født 11. april 1971 i Schwerin) er en tysk musiker. Han mest kjent som bassist i det tyske metalbandet Rammstein. Han var en av grunnleggerne av bandet og har vært med siden 1994.

Personlig liv 
Riedel vokste opp som enebarn i øst-berlin. Han hadde et godt forhold til foreldrene sine som fikk han som ganske unge, og han har sagt at det var en av grunnene til deres gode forhold. Foreldrene hadde også lik smak i musikk som Riedel da han var ung, moren hans skal ha likt å høre på blant annet Bob Dylan.  Som ung var han ikke god på skolen, gjorde ikke lekser, og fokuserte heller på sport. Hans mor støttet han med skolegangen, og var uenig i måten han ble lært opp på skolen. Han var en sjenert gutt, spesielt i tenårene, og var ikke på mange fester, eller omgikk med jenter rundt hans alder.  

I sin voksne alder er han enda en av de mer sjenerte, og blir oftest sett bakerst på scenen under konserter. Han liker fotografering og sport, spesielt skateboard og surfing. I videoen "Keine Lust Making Off", nevnte han at han ville filme en video på snowboard med fatsuits. Av medlemmene i Rammstein, skal han være den med mest datakunnskap. Før han var med på å spille inn Mutter-albumet, solgte han alle sine eiendeler, og kjøpte en bobil å leve i, og stopte ofte langs sjøen.   

Han har et barn med Marie Riedel, en jente med navn Emma.

Musikalsk karriere 
Riedel startet som 19-åring å spille bass, mens han enda var romkamerater med sine fremtidige kollegaer i Rammstein Richard Kruspe og Christoph Schneider. Han fikk rundt denne tiden et tilbud om å bli med i Folkemusikk & punkrock bandet "The Inchtabokatables", for å erstatte deres gravide bassist Franzi Underdrive (også kjent som Franziska Schuber), og takket nølende ja til tilbudet. Som resten av bandet fikk han et kallenavn; "orgy ollie". Han forlot bandet ikke lenge etter, og deres manager forklarte senere i et intervju;

"Am letzten Tag stand er da und zweifelte, denn bei den Inchies lief es sehr gut mit dem Geld. Er hat zum Abschied aber noch einen Spruch gemacht, der eher lustig gemeint war: 'Bei euch lerne ich nie Bass spielen.' Er ging in die Unsicherheit, aber es hat sich für ihn gelohnt." (“På den siste dagen sto han der og nølte fordi "the inchies" tjente gode penger. Men da han sa hade til bandet hadde han et annet utsagn ment som humoristisk ; 'Jeg lærer aldri å spille bass med dere'  Han gikk ut i det utvitende, men det var verdt det for han".) 

I 1994 vant han sammen Till Lindemann, Richard Z. Kruspe, og Christoph «Doom» Schneider en musikktevling i Berlin som førte til at de fikk spille inn en profesjonell demo med fire spor. Paul H. Landers og Christian «Flake» Lorenz ble senere med i et band som ble kalt for Rammstein.

De seks utga sitt første album, Herzeleid, i september 1995. Deres andre album, Sehnsucht, kom i 1997, og solgte senere til platina. I april 2001 ble albumet Mutter utgitt, fulgt av en Europa-turné som ble avsluttet i juli 2002. Deretter tok gruppen en pause for å gruble på fortsettelsen. I 2003 begynte Rammstein arbeidet med sitt fjerde album.  I september 2004 ble det utgitt med tittelen Reise, Reise. Året etter kom albumet Rosenrot, og det sjette albumet, Liebe ist für alle da, ble utgitt i oktober 2009.

Etter en 10 års pause, kom Rammstein tilbake med sitt niende album uten navn. Under korona-tiden har de ikke vært på tour, og har derfor brukt tiden til å spille inn sitt åttende album som per september 2021 ikke har blitt gitt ut. 

I tillegg til å være bassist, spiller han også akustisk gitar under livekonserter. Det står også i magasinet "Piranha Magazin" at han spilte gitardelen i studio av sangen Ein Lied fra albumet Rosenrot.

Teknikk og utstyr 
Riedel spiller for det meste med fingrene, med teknikken kalt Fingerstyle guitar, men han bruker hovedsakelig et plekter i live-framføringer. Han spiller også banjo og akustisk gitar. Han foretrekker bassgitarer av merket Sandberg, og har sin egen signaturmodell.

Utstyr 

 Utstyr det er kjent at han har brukt:
 Sandberg California PM
 Sandberg Terrabass signaturmodell
 MusicMan Stingray (Brukt tidlig i hans karriere)
 ESP Eclipse bass (Brukt under Sehnsucht perioden.
 Sandberg Plasmabass 4-string skreddersydd modell
 Tech 21 SansAmp Bass Driver DI
 Glockenklang Heart-Rock Amp
 Ampeg SVT-II ( Tidligere)
 Ampeg 8x10 Cabs

Referanser

Eksterne lenker 
 
 
 
 Intervju med Oliver Riedel  i det hollandske magasinet Break-Out (engelsk)

Rammstein
Tyske bassister
Personer fra Schwerin